MOŽNO SPRÍSTUPNIŤ

Návrh na schválenie poskytnutia štátnej pomoci pre spoločnosť GETRAG FORD Transmissions Slovakia, s.r.o.

Vláda Slovenskej republiky na svojom zasadnutí dňa 09. februára 2005 prerokovala a schválila svojim uznesením č. 119/2005 návrh Investičnej zmluvy medzi spoločnosťou Getrag Ford Transmissions, Slovenskou republikou, zastúpenou Ministerstvom hospodárstva SR a obcou Kechnec. Predmetnú Zmluva bola ministrom hospodárstva podpísaná dňa          10. februára 2005. 
V Investičnej zmluve (ďalej len „Zmluva“) si zmluvné strany ustanovili vzájomné povinnosti a záväzky, na základe ktorých spoločnosť Getrag Ford Transmissions GmbH (ďalej len „Investor“) zrealizuje investičný projekt „Výstavba závodu na výrobu a montáž pre novo vyvinuté motocyklové a automobilové prevodovky Powershift TM “ (ďalej len „Projekt“) na pozemkoch určených na realizáciu Projektu nachádzajúcich sa v katastri obce Kechnec (ďalej len „Lokalita“) a Slovenské strany poskytnú Investorovi pomoc a podporu Projektu, čo znamená:  
(i)	v prípade Investora
 
Investor sa v zmysle Zmluvy zaväzuje  realizovať Projekt a to v rozsahu investičného plánu a plánu tvorby pracovných miest stanovených  Zmluvou.
(ii)	v prípade Slovenskej republiky

Slovenská republika sa v zmysle Zmluvy zaväzuje poskytnúť Investorovi:
•	prostredníctvom jeho 100 % dcérskej spoločnosti založenej na území Slovenskej republiky („GFTSK“) štátnu pomoc určenú na realizáciu Projektu v rozsahu a spôsobom určeným v Zmluve a to proporcionálne k rozsahu, v ktorom bude Investorom skutočne realizovaný investičný plán a plán tvorby pracovných miest;
•	inú podporu v súvislosti s celkovým rozvojom Lokality v prospech Investora, ako aj v prospech ostatných subjektov pôsobiacich v danej Lokalite;
•	všetku nevyhnutnú súčinnosť potrebnú pre realizáciu Projektu.

(iii)	v prípade obce Kechnec
 
  Obec Kechnec sa v zmysle Zmluvy zaväzuje: 

•	založiť spoločnosť s ručením obmedzeným s obchodným názvom Kechnec Invest s.r.o. (ďalej len „SPV“) za účelom realizácie: 

(A)	výkupu pozemkov v správe Slovenského pozemkového fondu a pozemkov vo vlastníctve súkromných osôb ,
	(B)	prípravných prác pred začatím výstavby, tak ako sú uvedené v prílohe č. 10 Zmluvy

•	následne previesť obchodný podiel v SPV na GFTSK za cenu rovnajúcu sa vlastnému imaniu SPV ku dňu prevodu obchodného podielu,
•	poskytnúť inú podporu v súvislosti s celkovým rozvojom Lokality v prospech Investora, ako aj v prospech ostatných subjektov pôsobiacich v danej Lokalite, tak ako je to uvedené v prílohe č. 11 Zmluvy,
•	poskytnúť Investorovi ďalšiu nevyhnutnú  súčinnosť potrebnú  pre realizáciu Projektu.

Charakteristika investície 

Investor prostredníctvom GFTSK zrealizuje v regióne Košice, v lokalite Kechnec, investíciu - Výstavba závodu na výrobu a montáž pre novo vyvinuté motocyklové a automobilové prevodovky Powershift TM  v celkovej výške cca ( ......) mil. EUR, t. j. cca ( .....) mld. Sk, pričom priama investícia v lokalite Kechnec predstavuje čiastku 265 mil. EUR, t.j. cca 10,6 mld. Sk. 
Parametre plánovanej investície :

Výrobná kapacita: ( .........) kusov ročne,
Popis výroby: motocyklové a automobilové prevodovky Powershift TM
Charakteristika výrobnej technológie: technológia dvojitej prevodovky
Podiel novej technológie: 95 % z celkových technológií
Umiestnenie produkcie: 100 % export
Termín začatia výstavby: ( ......) 
Termín začatia produkcie: ( ......)
Celková výška investície: ( ......) mil. EUR
Výška investície v lokalite Kechnec: 265 mil. EUR
Priama zamestnanosť: cca 787 pracovných miest,
Sekundárna zamestnanosť: 1 000 až 1 500 pracovných miest,
Terciárna zamestnanosť: služby, obchod, stavebníctvo, doprava.
Požiadavky Investora na pozemky pre závod: (...) ha
          V závode v Kechneci sa budú vyrábať tieto výrobky: GFT Modular Powershift 6 automobilové prevodovky (MPS6), automobilové prevodovky GFT Short Powershift 6 (SPS6), motocyklové prevodovky GETRAG (.......) a motocyklové prevodovky GETRAG      ( ........).
         "Powershift" je obchodné meno používané spoločnosťou GETRAG FORD Transmissions GmbH pre technológiu prevodovky s dvojitou spojkou (ďalej len „DCT“). DCT kombinuje funkcie manuálnej a automatickej prevodovky. Aplikácia technológie DCT je nová, ale nepredstavuje skutočnú inováciu. Predpokladá sa, že úspora paliva pri DCT je o 10 % väčšia ako pri tradičných automatických prevodovkách.

Práce na projekte začali v roku ( ......) a budú pokračovať v dvoch fázach. Od roku (........) začne výroba týchto výrobkov: MPS6 pre (.........) a  (............), SPS6 pre ( ...........), motocyklové prevodovky pre ( ......... ) a motocyklové prevodovky pre ( ......... ). Od roku        ( ........) GFTSK začne vyrábať prevodovky SPS6 pre ( ...........).
         Plná produkcia v prípade automobilových prevodoviek (...........) jednotiek ročne sa dosiahne do roku (.......) a v prípade motocyklových prevodoviek (..........) jednotiek do roku ( ........).

Charakteristika príjemcu štátnej pomoci:

Príjemcom štátnej pomoci je spoločnosť GETRAG FORD Transmissions Slovakia, s.r.o., so sídlom senný trh 2, 040 01 Košice, ktorá bola  zapísaná v Obchodnom registri Okresného súdu Košice I, oddiel Sro, vložka číslo 16104/V.

Spoločnosť GETRAG FORD Transmissions Slovakia, s.r.o., je dcérskou spoločnosťou GETRAG FORD Transmissions GmbH, (ďalej len „GFTSK) registrovanou v  Nemecku. GETRAG FORD Transmissions GmbH (ďalej len“GFT“) vlastní 100 % spoločnosti GETRAG FORD Transmissions Slovakia, s.r.o., a je teda ovládajúcou spoločnosťou.
Spoločnosť GFT bola založená 1. februára 2001 ako spoločný podnik 50 %-50 % pôsobiaci v oblasti manuálnych prevodoviek, založený zo spojenia medzi spoločnosťou GETRAG, dodávateľom manuálnych prevodoviek a spoločnosou FORD Group.
          Spoločnosť GFT má závody v Kolíne v Nemecku (centrála, činnosti týkajúce sa vývoja výrobku a výroba), Bordeaux vo Francúzsku (výroba), Halewood v Spojenom kráľovstve (výroba) a Gothenburg vo Švédsku (vývoj výrobku).
Výška štátnej pomoci

Podľa čl. 4 Zmluvy spoločnosti GFTSK má byť za predpokladu dodržania podmienok stanovených v Zmluve poskytnutá štátna pomoc v celkovej sume 54 500 000 EUR, ktorá pozostáva z regionálnej pomoci a z príspevku na vzdelávanie.
•	Regionálna pomoc
Regionálna pomoc má byť GFTSK poskytnutá v celkovej sume 53 500 000 EUR v  nasledovných formách:

(i)	finančný grant zodpovedajúci hodnote 100% obchodného podielu spoločnosti SPV vo výške rovnajúcej sa vlastnému imaniu spoločnosti SPV ku dňu prevodu obchodného podielu,
(ii)	finančný grant rovnajúci sa sume:

(a)	40 000 000 EUR mínus
(b)	výška finančného grantu uvedeného v bode (i)

(iii)	daňová úľava na dani z príjmov právnických osôb, ktorú by inak bola GFTSK    povinná zaplatiť, v celkovej výške 13 500 000 EUR.
	
•	Príspevok na vzdelávanie

Príspevok na vzdelávanie zamestnancov GFTSK má byť GFTSK poskytnutý vo výške 1 000 000 EUR za predpokladu, že:

(i)	príspevok nepresiahne 35 % oprávnených nákladov na špecifické vzdelávanie a 60 % oprávnených nákladov na všeobecné vzdelávanie,
(ii)	oprávnené náklady na vzdelávanie budú zo strany GFTSK vynaložené minimálne vo výške 3 000 000 EUR,

V súlade s čl. 7.4 (a) Zmluvy spoločnosť GFTSK dňa 15. 02. 2005 predložila na  Ministerstvo hospodárstva SR žiadosť o poskytnutia štátnej pomoci.

Príspevok na vzdelávanie je vyňatý z notifikačnej povinnosti na základe nariadenia Komisie (ES) č. 68/2001 o uplatňovaní článkov 87 a 88 Zmluvy o ES.

Ministerstvo hospodárstva SR v súlade s bodom C.2. uznesenia vlády SR č. 119/2005 dňa    04. 03. 2005 predložilo na Ministerstvo financií SR žiadosť o schválenie poskytnutia štátnej pomoci pre spoločnosť GETRAG FORD Transmissions Slovakia, s.r.o. 

Žiadosť bola vypracovaná v súlade s článkom 3 Nariadenia Rady č. 794/2004 zo dňa 21.4.2004, ktorým sa vykonáva Nariadenie Rady (ES) č. 659/1999, ustanovujúce podrobné pravidla na uplatňovanie článku 93 Zmluvy o ES. 

Ministerstvo financií SR v súlade s bodom C.4. uznesenia vlády SR č. 119/2005 dňa            18. 03. 2005 predložilo Európskej komisií na notifikáciu žiadosť o schválenie poskytnutia štátnej pomoci pre spoločnosť GETRAG FORD Transmissions Slovakia, s.r.o.   

Európska komisia žiadosť preskúmala a dospela k záveru, že opatrenie pomoci je v súlade s Usmernením o národnej regionálnej pomoci (Ú.v. EÚ C 74, 10.3.1998) a dodržiava podmienky Multisektorálneho rámca o regionálnej pomoci pre veľké investičné projekty   (Ú.v. ES C 70, 19.3.2002),  zmenený a doplnený v dokumemte uverejnenom v Ú.v. EÚ         C 263, 1.11.2003.   V dôsledku toho je opatrenie pomoci zlučiteľné s článkom 87 ods. 3 písm. a) Zmluvy o ES.

Európska komisia sa preto rozhodla považovať nominalnu hodnotu pomoci vo výške             53 500 000 EUR, ktorá predstavuje intenzitu 18,14 % v čistom ekvivalente príspevku (NGE) za zlučitelnú so Zmluvou o založení ES.

Konečné rozhodnutie Európskej komisie, č. K(2006) 85 zo dňa 08. 02. 2006 vo veci štátnej pomoci N 158/2005 – štátna pomoc pre spoločnosť  GETRAG FORD Transmissions Slovakia, s.r.o.  tvorí prílohu materiálu.
 
Spoločnosti GETRAG FORD Transmissions Slovakia, s.r.o. môže byť za predpokladu dodržania podmienok stanovených v Zmluve poskytnutá štátna pomoc v celkovej sume         54  500 000 EUR, ktorá pozostáva z regionálnej pomoci a z príspevku na vzdelávanie.
•	Regionálna pomoc v celkovej sume 53 500 000 EUR v nasledovných  formách:
(a)     finančný grant zodpovedajúci hodnote 40 000 000 EUR, 
(b)   daňová úľava na dani z príjmov právnických osôb, ktorú by inak bola GFTSK povinná zaplatiť, v celkovej výške 13 500 000 EUR.
	
•	Príspevok na vzdelávanie

Príspevok na vzdelávanie zamestnancov GFTSK má byť GFTSK poskytnutý vo výške 1 000 000 EUR za predpokladu, že:

(iii)	príspevok nepresiahne 35 % oprávnených nákladov na špecifické vzdelávanie a 60 % oprávnených nákladov na všeobecné vzdelávanie,
(iv)	oprávnené náklady na vzdelávanie budú zo strany GFTSK vynaložené minimálne vo výške 3 000 000 EUR,

Vzhľadom na to, že podľa § 4 ods. 5 zákona č. 565/2001 Z. z. o investičných stimuloch a o zmene a doplnení niektorých zákonov je iba vláda SR oprávnená rozhodnúť o návrhu na schválenie investičných stimulov, predkladá Ministerstvo hospodárstva SR materiál na rokovanie vlády SR.